user
अपने प्रिय मित्र को पत्र लिखकर धन्यवाद दीजिए कि आड़े वक्त में उसने किस तरह आपका साथ दिया था।


assistant
CBSE Previous Year Question Papers Class 10 Hindi A 2019 Outside Delhi
July 26, 2019 by Bhagya

CBSE Previous Year Question Papers Class 10 Hindi A 2019 Outside Delhi
CBSE Previous Year Question Papers Class 10 Hindi A 2019 Outside Delhi Set – I
निर्धारित समय : 3 घण्टे
अधिकतम अंक : 80

सामान्य निर्देश :

इस श्वश्न-पत्र में चार खंड हैं – क, ख, ग और घ।
चारों खंडों के श्रश्नों के उक्कर देना अनिवार्य है।
यथासंभव श्वत्येक खंड के उक्कार मश: दीजिए।
खण्ड ‘क’

प्रश्न 1.
निम्नलिखित गद्यांश को ध्यानपूर्वक पढ़िए और पूछे गए प्रश्नों के उत्तर लिखिए :
दार्शनिक अरस्तू ने कहा है-“प्रत्येक व्यक्ति को उचित समय पर, उचित व्यक्ति से, उचित मात्रा में, उचित उद्देश्य के लिए, उचित ढंग से व्यवहार करना चाहिए।” वास्तव में प्रत्येक प्राणी का संबंध एक-एक क्षण से रहता है, किन्तु व्यक्ति उसका महत्त्व नहीं समझता। अधिकतर व्यक्ति सोचते हैं कि कोई अच्छा समय आएगा तो काम करेंगे। इस, दुविधा और उधेड़बुन में वे जीवन के अनेक अमूल्य क्षणों को खो देते हैं। किसी व्यक्ति को बिना हाथ-पाँव हिलाए संसार की बहुत बड़ी सम्पत्ति छप्पर फाड़कर कभी नहीं मिलती। समय उन्हीं के रथ के घोड़ों को हाँकता है, जो भाग्य के भरोसे बैठना पौरुष का अपमान समझते हैं। जो व्यक्ति श्रम और समय का पारखी होता है, लक्ष्मी भी उसी का वरण करती है। समय की कीमत न पहचानने वाले समय बीत जाने पर सिर धुनते रह जाते हैं। समय निरंतर गतिमान है। इसलिए हमें समय का मूल्य समझना चाहिए। साथ ही समयानुसार काम भी करना चाहिए। सफल जीवन की यही कुंजी है।
(क) जीवन के अमूल्य क्षणों को किस प्रकार के व्यक्ति खो देते हैं? [2]
(ख) भाग्य के भरोसे बैठना पौरुष का अपमान क्यों कहा गया है? [2]
(ग) दार्शनिक अरस्तू के कथन का आशय लिखिए। [2]
(घ) लक्ष्मी किसे प्राप्त होती है? [1]
(ङ) उपर्युक्त गद्यांश के लिए एक उपयुक्त शीर्षक लिखिए। [1]
उत्तर:
(क) जो व्यक्ति यह सोचते हैं कि जब अच्छा समय आएगा तब काम करेंगे, ऐसे अकर्मण्य आलसी लोग जीवन के अमूल्य क्षणों को खो देते हैं।
(ख) भाग्य के भरोसे बैठना पुरुष का अपमान इसलिए है कि बिना हाथ पाँव हिलाये दुनिया में कुछ भी प्राप्त करना असंभव है।
(ग) दार्शनिक अरस्तू ने कहा है-हर एक व्यक्ति के लिए उचित समय पर उचित मात्रा का ज्ञान होना आवश्यक है। तभी हम उचित व्यक्ति से उचित समय पर उचित व्यवहार कर सकते हैं।
(घ) जो व्यक्ति श्रम और समय का पारखी होता है उसी को लक्ष्मी प्राप्त होती है।
(ङ) समय की कीमत

प्रश्न 2.
निम्नलिखित काव्यांश को ध्यानपूर्वक पढ़िए और पूछे गए प्रश्नों के उत्तर लिखिए :
बहुत घुटन है बंद घरों में, खुली हवा तो आने दो,
संशय की खिड़कियाँ खोल, किरनों को मुस्काने दो।
ऊँचे-ऊँचे भवन उठ रहे, पर आँगन का नाम नहीं,
चमक-दमक, आपा-धापी है, पर जीवन का नाम नहीं
लौट न जाए सूर्य द्वार से, नया संदेशा लाने दो।
हर माँ अपना राम जोहती, कटता क्यों वनवास नहीं
मेहनत की सीता भी भूखी, रुकता क्यों उपवास नहीं।
बाबा की सूनी आँखों में चुभता तिमिर भागने दो।
हर उदास राखी गुहारती, भाई का वह प्यार कहाँ ?
डरे-डरे रिश्ते भी कहते, अपनों का संसार कहाँ ?
गुमसुम गलियों को मिलने दो, खुशबू तो बिखराने दो।
(क) ‘ऊँचे-ऊँचे भवन उठ रहे, पर आँगन का नाम नहीं-पंक्ति का आशय स्पष्ट कीजिए। [2]
(ख) सूर्य द्वार से ही क्यों लौट जाएगा? [2]
(ग) आज रिश्तों के डरे-डरे होने का कारण आप क्या मानते हैं? [1]
(घ) ‘तिमिर’ शब्द का अर्थ लिखिए। [1]
(ङ) कवि ने क्या संदेश दिया है? [1]
अथवा
मेरा माँझी मुझसे कहता रहता था
बिना बात तुम नहीं किसी से टकराना।
पर जो बार-बार बाधा बन के आएँ,
उनके सिर को वहीं कुचल कर बढ़ जाना।
जानबूझ कर जो मेरे पथ में आती हैं,
भवसागर की चलती-फिरती चट्टानें
मैं इनसे जितना ही बचकर चलता हूँ,
उतनी ही मिलती हैं, ये ग्रीवा ताने।
रख अपनी पतवार, कुदाली को लेकर
तब मैं इनका उन्नत भाल झुकाता हूँ।
राह बनाकर नाव चढ़ाए जाता हूँ,
जीवन की नैया का चतुर खिवैया मैं
भवसागर में नाव बढ़ाए जाता हूँ।
(क) राह में आने वाली बाधाओं के साथ कवि कैसा व्यवहार करता है? [2]
(ख) कवि ने हमें क्या प्रेरणा दी है? स्पष्ट कीजिए। [2]
(ग) कवि ने अपना माँझी किसे कहा है? [1]
(घ) “उन्नत भाल’ का क्या आशय है? [1]
(ङ) जीवन की नैया का चतुर खिवैया’ किसे कहा गया है?   [1]
उत्तर:
(क) कवि कह रहा है कि शहरों में गगनचुंबी इमारतें खड़ी हैं लेकिन आपस में प्रेम, स्नेह, सौहार्द की भावना नहीं है। ऊंची इमारतें हैं लेकिन आंगन बिना प्रेम और स्नेह के सूने हैं।
(ख) जीवन की चमक-दमक और आपाधापी देखकर कवि को लगता है कि सूर्य कह द्वार से ही न लौट जाए।
(ग) आज रिश्तों में प्यार और अपनापन नहीं रह गया है, यही, कारण कवि को रिश्तों के डरे-डरे होने का लगता है।
(घ) अंधकार।
(ङ) कवि ने संदेश दिया है कि आज हम ऊंचे-ऊंचे भवनों में रहकर प्यार, प्रेम, स्नेह और अपनापन खो बैठे हैं।
अथवा
(क) कवि बाधाओं का सिर कुचलकर आगे बढ़ जाता है।
(ख) कवि बाधाओं से न घबराने की प्रेरणा दे रहा है। कवि कहता है कि जितना ही हम बाधाओं से दूर भागते हैं ये हमारा पीछा करती हैं इसलिए निडर होकर हमें बाधाओं का सामना करना चाहिए।
(ग) स्वयं को।
(घ) बड़ी से बड़ी विघ्र बाधाएँ।
(ङ) कवि स्वयं को जीवन की नैया का चतुर खिवैया कहता

खण्ड ‘ख’

प्रश्न 3.
निम्नलिखित में से किन्हीं तीन का निर्देशानुसार उत्तर लिखिए : [1 × 3 = 3]
(क) मुझे अपनी पत्नी और पुत्र की मृत्यु के साथ ही फ़ादर के शब्दों से झरती शांति भी याद आ रही है। (संयुक्त वाक्य में बदलिए)
(ख) रात हुई और आकाश में तारों के असंख्य दीप जल उठे। (सरल वाक्य में बदलिए)
(ग) माँ ने कहा कि शाम को जल्दी घर आ जाना। (रेखांकित उपवाक्य का भेद लिखिए)
(घ) पान वाले के लिए यह मजेदार बात थी लेकिन हालदार साहब के लिए चकित कर देने वाली। (मिश्र वाक्य में बदलिए)
उत्तर:
(क) मुझे अपनी पत्नी और पुत्र की मृत्यु याद आ रही है। और साथ ही फादर के शब्दों से झरती शांति भी याद आ रही है।
(ख) रात होने पर आकाश में तारों के असंख्य दीप जल उठे।
(ग) माँ ने शाम को जल्दी घर आने के लिए कहा।
(घ) पान वाले के लिए जो बात मजेदार थी वह हालदार साहब के लिए चकित कर देने वाली थी।

प्रश्न 4.
निम्नलिखित में से किन्ही चार वाक्यों का निर्देशानुसार वाच्य परिवर्तन कीजिए :    [1 x 4 = 4]
(क) हालदार साहब ने पान खाया। (कर्मवाच्य में बदलिए)
(ख) दादा जी प्रतिदिन पार्क में टहलते हैं। (भाववाच्य में बदलिए)
(ग) गाँधी जी द्वारा विश्व को सत्य और अहिंसा का संदेश दिया गया। (कर्तृवाच्य में बदलिए)
(घ) पान कहीं आगे खा लेंगे। (कर्मवाच्य में बदलिए)
(ङ) खिलाड़ी दौड़ नहीं सका। (भाववाच्य में बदलिए)
उत्तर:
(क) हालदार साहब के द्वारा पान खाया गया।
(ख) दादा जी से प्रतिदिन पार्क में टहला जाता है।
(ग) गांधी जी ने विश्व को सत्य और अहिंसा का सन्देश दिया।
(घ) पान कहीं आगे से खा लेंगे।
(ङ) खिलाड़ी से दौड़ा नहीं गया।


प्रश्न 5.
निम्नलिखित वाक्यों में से किन्हीं चार रेखांकित पदों का पद-परिचय लिखिए : [1 × 4 = 4]
(क) सुरभि विद्यालय से अभी-अभी आई है।
(ख) उसने मेरी बातें ध्यानपूर्वक सुनी।
(ग) शाबाश! तुमने बहुत अच्छा काम किया।
(घ) वहाँ दस छात्र बैठे हैं।
(ङ) परिश्रम के बिना सफलता नहीं मिलती।
उत्तर:
(क) संज्ञा, जातिवाचक, एकवचन, पुल्लिंग, अपादान कारक।
(ख) रीतिवाचक, क्रियाविशेषण, अव्यय।
(ग) सर्वनाम, मध्यमपुरुष वाचक, एकवचन।
(घ) विशेषण, निश्चित संख्यावाचक।
(ङ) सम्बन्धबोधक अव्यय|


प्रश्न 6.
निम्नलिखित में से किन्हीं चार प्रश्नों के उत्तर दीजिएः [1 × 4 = 4]
(क) ‘भयानक रस’ का एक उदाहरण लिखिए।
(ख) निम्नलिखित काव्य-पंक्तियों में रस पहचान कर लिखिएः
तनकर भाला यूँ बोल उठा
राणा ! मुझको विश्राम न दे।
मुझको वैरी से हृदय-क्षोभ
तू तनिक मुझे आराम न दे।
(ग) “जुगुप्सा’ किस रस का स्थायी भाव है?
(घ) ‘शांत’ रस का स्थायी भाव क्या है?
(ङ) किस रस को ‘रसराज’ भी कहा जाता है?
उत्तर:
(क) एक और अजगरहि लर्वी एक और मृगराय। विकल बटोही बीच ही परयो मूर्छा खाए।
(ख) वीर रस।
(ग) वीभत्स रस।
(घ) निर्वेद
(ङ) श्रृंगार।

खण्ड ‘ग’

प्रश्न 7.
निम्नलिखित गद्यांश को ध्यानपूर्वक पढ़कर पूछे गए प्रश्नों के उत्तर लिखिएः
पिता के ठीक विपरीत थीं हमारी बेपढ़ी-लिखी माँ। धरती से कुछ ज्यादा ही धैर्य और सहनशक्ति थी शायद उनमें । पिता जी की हर ज्यादती को अपना प्राप्य और बच्चों की हर उचित-अनुचित फरमाइश और जिद को अपना फर्ज समझकर बड़े सहज भाव से स्वीकार करती थीं वे। उन्होंने जिंदगी भर अपने लिए कुछ माँगा नहीं, चाहा नहीं केवल दिया ही दिया। हम भाई-बहिनों का सारा लगाव (शायद सहानुभूति से उपजा) माँ के साथ था लेकिन निहायत असहाय मजबूरी में लिपटा उनका यह त्याग कभी मेरा आदर्श नहीं बन सका न उनको त्याग, न उनकी सहिष्णुता
(क) माँ की उपमा धरनती से क्यों की गई है? [2]
(ख) लेखिका को माँ का कौन-सा रूप अच्छा नहीं लगता था? क्यों? [2]
(ग) लेखिका और उसके भाई-बहिनों की सहानुभूति किसके साथ थी?
उत्तर:
(क) लेखिका मन्नू भंडारी की माँ के अंदर धरती से भी अधिक धैर्य और सहनशक्ति थी। पिताजी की हर ज्यादती को अपना प्राप्य समझती थी और बच्चों की हर अनुचित फरमाइश और जिद को अपना फर्ज समझकर बड़े सहज भाव से स्वीकार करती थी। इसलिए उनकी उपमा धरती से की गयी है।
(ख) लेखिका को अपनी माँ का निहायत मजबूरी में लिप्त त्याग हौर सहनशक्ति वाला रूप अच्छा नहीं लगता था। क्योंकि लेखिका स्वच्छंद विचारों की और आजाद ख्यालों की थी। हर व्यक्ति को अपने जीवन को अपने तरीके से जीने की कला में वह विश्वास रखती थी।


(ग) लेखिका और भाई बहनों की सहानुभूति अपनी माँ के साथ थी।

प्रश्न 8.
निम्नलिखित में से किन्ही चार प्रश्नों के उत्तर संक्षेप में लिखिए : [2 × 4 = 8]
(क) बालगोबिन भगत के व्यक्तित्व की दो विशेषताएँ लिखिए।
(ख) मन्नू भंड़ारी और उनके पिता के बीच मतभेद के दो कारण लिखिए।
(ग) कैप्टन कौन था ? वह मूर्ति के चश्मे को बार-बार क्यों बदल दिया करता था ?
(घ) फादर बुल्के को हिन्दी के बारे में क्या चिंता थी?
(ङ) खीरा काटने में नवाब साहब की विशेषज्ञता का चित्रण अपने शब्दों में कीजिए।
उत्तर:
(क) बालगोबिन भगत गृहस्थ होकर भी साधु का प्रतिनिधित्व करते थे। सामाजिक रूढ़वादिता में विश्वास नहीं रखते थे। वे कबीर को अपना साहब मानते थे और जो कुछ भी खेत में उपजता उसको सबसे पहले कबीर के मठ में रख देते थे।

(ख) मन्नू भंडारी के पिता चाहते थे कि वह घर में होने वाले राजनीतिक पार्टियों के लोगों के विचार सुने जाने और समझे कि देश में क्या कुछ हो रहा है, यही पिताजी के द्वारा दी गयी आजादी की सीमा थी, लेकिन मन्नू की आजादी की सीमा चारदीवारी से बाहर निकल कर आजादी के आंदोलन में भाग लेना था। इसी कारण अपने पिता के साथ मन्नू की वैचारिक टकराहट थी। क्योंकि दोनों के विचारों में विपरीत सोच थी। दूसरा मन्नू स्वच्छद ख्यालों वाली थी और पिता शक्की स्वभाव के थे।


(ग) कैप्टन चश्मे बेचने वाला दुबला पतला मरियल सा आदमी था। वह इतना बड़ा देशभक्त था कि रोज अपनी फेरी में से नया चश्मा नेताजी की बगैर चश्मे वाली मूर्ति पर लगा दिया करता था। उसकी देशभक्ति का मजाक उड़ाने के लिए लोग उसे कैप्टन कहकर पुकारते थे।

(घ) फादर बुल्के की चिंता हिंदी को राष्ट्रभाषा के रूप में देखने की थी। हिंदी वालों के द्वारा हिंदी की उपेक्षा पर उन्हें बहुत दु:ख होता था। हर मंच से वे अपनी यह तकलीफ बयान करते।

(ङ) नवाब साहब ने पहले खीरों को धोया पोंछा सुखाया और फिर तौलिये से साफ किया। तत्पश्रात खीरों को फांकों में काटा और नमक लगाकर लाल मिर्च की सुर्खा बुरक दी। इतने इत्मीनान से खीरों को सूंघकर बिना खाये ही रसास्वादन करके खिड़की से बाहर फेंक दिया।

प्रश्न 9.
निम्नलिखित काव्यांश को ध्यानपूर्वक पढ़कर पूछे गए प्रश्नों के उत्तर लिखिए :
लखन कहा हँसि हमरे जाना। सुनहु देव सब धनुष समाना।।
का छति लाभु जून धनु तोरें । देखा राम नयन के भोरें ।।
छुअत टूट रघुपतिहू न दोसू। मुनि बिनु काज करिअ कत रोसू ।।
बोले चितै परसु की ओरा। रे सठ सुनेहि सुभाउ न मोरा ।।।
बालकु बोलि बधौं नहि तोही। केवल मुनि जड़ जानहि मोहि।
बाल ब्रह्मचारी अति कोही। बिस्वबिदित क्षत्रियकुल द्रोही।।
भुजबल भूमि भूप बिनु कीन्हीं। बिपुल बार महिदेवन्ह दीन्ही।
सहसबाहुभुज छेदनिहारा । परसु बिलोकु महीपकुमारा।।
(क) परशुराम के क्रुद्ध होने पर लक्ष्मण ने धनुष के टूट जाने के लिए कौन-कौन से तर्क दिए? [2]
(ख) प्रस्तुत काव्यांश के आधार पर लिखिए कि परशुराम ने अपने विषय में सभा में क्या-क्या कहा। [2]
(ग) परशुराम के बारे में कौन-सी बात विश्व प्रसिद्ध थी? [1]
उत्तर:
(क) परशुराम के क्रुद्ध होने पर लक्ष्मण ने कहा हे मुनि हमारी समझ में तो सारे धनुष एक समान होते हैं। श्रीरामचंद्र ने तो इसे नए के धोखे में हुआ था और छूते ही टूट गया। श्रीराम चंद्र जी का इसमें कोई दोष नहीं है। आप तो व्यर्थ में ही इतना क्रोध कर रहे हैं।


(ख) परशुराम अपनी प्रशंसा करते हुए सभा में बोले- मैं बाल ब्रह्मचारी और अत्यंत क्रोधी हूँ, सारा संसार मुझे क्षत्रिय कुल के विनाशक के रूप में जानता है। अपनी भुजाओं के बल से मैंने धरती को जीत लिया था और अनेक बार ब्राह्मणों को दान में दे दिया था।

(ग) परशुराम अत्यंत क्रोधी और पितृभक्त थे। पूरा संसार उन्हें क्षत्रिय कुल द्रोही के रूप में जानता था।

प्रश्न 10.
निम्नलिखित में से किन्हीं चार प्रश्नों के उत्तर संक्षेप में लिखिए : [2 x 4 = 8]
(क) सूरदास’ के पद के आधार पर लिखिए कि गोपियों ने किन उदाहरणों के माध्यम से उद्धव को उलाहने दिए हैं।
(ख) ‘उत्साह’ कविता में कवि बादल को गरजने के लिए क्यों कहता है? बादल से कवि की अन्य अपेक्षाएँ क्या हैं?
(ग) “छाया मत छूना’ कविता में ‘छाया’ शब्द का प्रयोग किस संदर्भ में हुआ है? स्पष्ट करते हुए बताइए कि कविता क्या संदेश देती है।
(घ) ‘फसल’ कविता में ‘हाथों के स्पर्श की गरिमा और महिमा’ कहकर कवि क्या व्यक्त करना चाहता है? अपने शब्दों में लिखिए।
(ङ) ‘संगतकार’ किन-किन रूपों में मुख्य गायक की सहायता करता है? कविता के आधार पर उसकी विशेष भूमिका को भी स्पष्ट कीजिए।
उत्तर:
(क) गोपियों ने उद्धव से कहा हे उद्धव तुम तो कमल के पत्ते के समान हो जो जल में रहकर भी जल के प्रभाव में नहीं आता, तुम तेल के समान और कृष्ण जल के समान हैं जो तेल पर अपना प्रभाव नहीं छोड़ पाता। गोपियाँ स्वयं को चींटी और कृष्ण को गुड़ के समान बताती हैं। गोपियाँ कहती हैं जिस प्रकार हारिल पक्षी अपनी लकड़ी को पंजों में दबाकर रहता है ठीक उसी प्रकार हमने कृष्ण को मजबूती से पकड़ रखा है।

(ख) कवि निराला जी एक क्रांतिकारी कवि हैं। वे क्रांति के द्वारा परिवर्तन लाने की बात कहते हैं। कवि का मानना है कि किसी भी प्रकार के परिवर्तन के लिए कोमलता नहीं कठोरता की आवश्यकता होती है। इसलिए कवि बादलों को बरसने के स्थान पर गरजने का आह्वान कर रहे हैं।


(ग) छाया मत चूना कविता में छाया शब्द का प्रयोग अतीत की स्मृतियों के रूप में किया गया है। कवि अतीत को छाया के रूप में चित्रित कर रहा है। कविता यह सन्देश देती है कि यदि वर्तमान में हम अपने अतीत को याद करते हैं तो हमारा वर्तमान भी दु:खी हो जाता है। अतः हमे अतीत को भूलकर आने वाले भविष्य के लिए कार्य करना चाहिए।

(घ) फसल को ‘हाथों के स्पर्श की गरिमा’ और ‘महिमा’ कहकर कवि परिश्रमी किसानों को सलाम करना चाहता है। किसान तपती गर्मी, कड़कड़ाती तथा हाड़ कॅपकपाती ठण्ड तथा मूसलाधार वर्षा में भी दिन-रात परिश्रम करते हुए खून-पसीना एक करके फसल उगाने में लगा रहता है। उन्हीं के हाथों के स्पर्श के कारण फसलें खेतों में लहलहाती फलती-फूलती दिखाई देती हैं। कवि किसानों के प्रति अपनी आभार व्यक्त करना चाहती है।

(ङ) संगतकार मुख्य गायक को हमेशा बुलंदी पर पहुँचाने में मदद करता है। वह हमेशा मुख्य गायक के सुर में सुर मिलाकर उसको बुलँदी पर पहुँचाने में मुख्य भूमिका निभाता है। जिस प्रकार क्रिकेट के मैदान में सभी खिलाड़ी अपना प्रदर्शन करते हैं लेकिन श्रेय कैप्टन को जाता है। ठीक उसी प्रकार मुख्य गायक की सफलता के पीछे संगतकार का हाथ होता है।

प्रश्न 11.
‘माता का अंचल’ नामक पाठ में लेखक ने तत्कालीन समाज के पारिवारिक परिवेश का जो चित्रण किया है, उसे अपने शब्दों में लिखिए। [5]
अथवा
जॉर्ज पंचम की लाट पर किसी भी भारतीय नेता यहाँ तक की भारतीय बच्चे की नाक फिट न होने की बात से लेखक किस ओर संकेत करता है ? आप इस बारे में क्या सोचते हैं।
उत्तर:
माता का अंचल ग्रामीण संस्कृति पर आधारित लेखक के बचपन का संस्मरण है उस समय के सामाजिक परिवेश में बच्चों का बचपन बहुत ही स्वच्छंद और आनंदमय था। लेखक भोलानाथ ने उस समय का वर्णन किया है कि उनका अधिक समय पिता के साथ ही बीतता था माता से सिर्फ दूध पीने का नाता था। सारा दिन भोलानाथ अपने मित्रों के साथ खेल तमाशों में व्यस्त रहता। पिता भी उसकी हर गतिविधि में शामिल रहते। परन्तु जब संकट आया तो भोलानाथ माँ की शरण में जा छुपता क्योंकि हर बच्चे को लगता है कि संकट के समय माँ का अंचल ही उसके लिए सबसे सुरक्षित और महफूज जगह है।
अथवा
रानी एलिजाबेथ भारत दौरे पर आ रही थी तो यह कहानी उसी समय की है। रानी के आने की खबर सुनकर शाही तंत्र में हड़कंप मच गया की जॉर्ज पंचम की मूर्ति पर नाक गायब है। अब रानी आएगी और मूर्ति को देखेगी तो क्या सोचेगी। तुरंत ही मूर्तिकार को बुलाया गया और मूर्ति पर नाक लगाने का आदेश दे दिया गया। मूर्तिकार पूरे हिन्दुस्तान की सैर करके आया, हर पहाड़ पर गया परन्तु जॉर्ज पंचम की लाट जितनी नाप की नाक कहीं नहीं मिली। इस बात से यह सिद्ध होता है कि हमारी गुलामी की मानसिकता अभी तक गयी नहीं। अंग्रेजों और विदेशियों को खुश रखने के लिए हमारे शाही तंत्र के लोग अपने और अपनी जनता की नाक भी काटने से भी पीछे नहीं हटते।

खण्ड ‘घ’

प्रश्न 12.
निम्नलिखित में से किन्हीं एक विषय पर दिए गए
संकेत-बिन्दुओं के आधार पर लगभग 200 से 250 शब्दों में निबन्ध लिखिए : [10]
(क) महानगरों में महिलाओं की सुरक्षा

जीवन शैली
कामकाजी महिलाओं की समस्या
सुरक्षा में कमियों के कारण व सुझाव
(ख) मित्र की परख संकट में ।

भले दिनों के मित्र
बुरे दिनों के मित्र
मित्र की परख
(ग) मेरी कल्पना का विद्यालय

विद्यालय में क्या है अनावश्यक
क्या-क्या है आवश्यक
विद्यालय और परिवेश
उत्तर:
(क) महानगरों में महिलाओं की सुरक्षा
हम सभी जानते हैं कि हमारा देश हिंदुस्तान पूरे विश्व में अपनी अलग रीति रिवाज तथा संस्कृति के लिए प्रसिद्ध है। भारत में प्राचीन काल से ही यह परंपरा रही है कि यहाँ महिलाओं को समाज में विशिष्ट आदर एवं सम्मान दिया जाता है। भारत वह देश है जहाँ महिलाओं की सुरक्षा और इज्जत का खास ख्याल रखा जाता है। भारतीय संस्कृति में महिलाओं को देवी लक्ष्मी का दर्जा दिया गया है। अगर हम इक्कीसर्वी सदी की बात करें तो महिलाएं हर कार्यक्षेत्र में पुरुषों के साथ कंधे से कंधा मिला काम कर रही हैं चाहे वो राजनीति, बैंक, विद्यालय, खेल, पुलिस, रक्षा क्षेत्र, खुद का कारोबार हो या आसमान में उड़ने की अभिलाषा हो।

हम यह तो नहीं कह सकते कि हमारे देश में महिला सुरक्षा को लेकर कोई मुद्दा नहीं है परन्तु हम कुछ सकारात्मक बिंदुओं को अनदेखा भी नहीं कर सकते।


एक महिला को अधिकार है कि वह अपनी मर्जी से जिंदगी जीये। वह जब चाहे तब अपनी मर्जी से कहीं भी कभी भी जा सकती है। लेकिन एक सवाल उसकी सुरक्षा की जिम्मेदारी कौन लेगा?

आज ऐसा जमाना है जब जगह-जगह इंसान की शक्ल में भेड़िये घूम रहे हैं। वह भेड़िया आपके साथ में बैठा ऑफिस का कर्मचारी हो सकता है, आपका बॉस हो सकता है, आपके साथ बस या मेट्रो में बैठा यात्री हो सकता है, आपका अपना कोई रिश्तेदार हो सकता है या फिर स्वयं आपका कोई अच्छा और विश्वासपात्र मित्र भी।

किस वक्त कौन सा भेड़िया हमला बोल दे, इसकी क्या गारंटी है। स्वयं एक महिला होने के नाते मुझे यह बात कहते हुए बहुत दु:ख होता है कि हमारा समाज सुरक्षित नहीं है। केवल समाज ही क्यों…. आज तो घर में भी महिलाएं सुरक्षित नहीं हैं। दिल्ली महिलाओं की सुरक्षा के लिहाज से देश का सबसे असुरक्षित शहर है एक नए सर्वेक्षण के अनुसार छुट्टियों में घूमने-फिरने या काम के लिए बाहर निकलने के लिहाज से दिल्ली को सबसे असुरक्षित महानगर माना गया है।

मुंबई को महिलाओं की सुरक्षा के लिहाज से (34 प्रतिशत) सबसे सुरक्षित बताया गया जबकि 12 प्रतिशत मतों के साथ अहमदाबाद एवं बैंगलुरु दूसरे स्थान पर हैं।

(ख) मित्र की परख संकट में
मित्र जीवन के लिए परमावश्यक है। बिना मित्र के हम मनुष्य जीवन की कल्पना भी नहीं कर सकते। सच्चा मित्र अर्थात जो विपत्ति में हमारा साथ दे ऐसा मित्र बहुत मुश्किल से मिल पाता है। सच्चा मित्र जीवन के लिए औषधि के समान है। सच्चा मित्र मुसीबत में सबसे पहले काम आता है। वह कठिनाई के दिनों में भी साथ नहीं छोड़ता है। रहीम दास जी ने कहा है,
”रहिमन विपदा हू भली जो थोड़े दिन होइ,
जगत में जानि पड़ते सब कोई।”

हित अनहित या वे कहते हैं कि थोड़े दिनों का कष्ट अच्छा है। क्योंकि उस समय हम अपने असली मित्र को पहचान सकते है।

ऐसा देखा जाता है कि सुख के समय जब व्यक्ति के पास धन, समाज में मनि, अच्छी नौकरी, सकुशल परिवार होता है तो उसके अनेक मित्र होते हैं। पर जैसे ही उसके पास नि का अभाव होता है या उसके बुरे दिन होते हैं, सभी मित्र जो सिर्फ नाम के मित्र थे उसे छोड़ देते हैं। जैसे जब तक तालाब में पानी रहता है अनेक मेढ़क उसके पास मँडराते रहते हैं और पानी सूखने पर तालाब को छोड़कर वो अन्य किसी जगह चले जाते हैं।

एक अच्छा मित्र सही सलाह देता है और हमें गलत रास्ते पर जाने से रोकता है। वह सुख-दु:ख का साथी होता है। सिर्फ सुख में साथ देने वाले व्यक्ति, असली मित्र नहीं होते हैं। सच्चा मित्र दु:ख में सहायता करता है। हम उस पर भरोसा कर सकते हैं। इसलिए मुसीबत में ही मित्र की परख होती है।

सच्चे मित्र आपके साथ बेवजह नाटकपन या बनावटीपन नहीं दिखाते अगर आपका मित्र आपकी व्यक्तिगत गोपनीय बातें दूसरे लोगों से साझा करता है, तो सच मानिए वह आपका सच्चा मित्र नहीं है उसे तुरंत छोड़ देने में ही आपकी भलाई है।

एक अच्छा दोस्त भावनात्मक रूप से बुद्धिमान होता है, वह आपको इसलिए नहीं ठुकरीता, क्योंकि लोग आपको अच्छा नहीं मानते या आपके बारे में आपके मित्रों को गलत राय देते हैं, बुरे समय में जब कोई आपके साथ नहीं होता, तब भी सच्चा मित्र आपका साथ नहीं छोड़ता। जीवन में एक अच्छे दोस्त का होना बहुत जरूरी है। एक ऐसा दोस्त जो हर मुश्किल में आपका साथ दे एक अच्छा दोस्त हमारे जीवन का अहम हिस्सा होता है। जिसकी जरूरत हमें उम्र के हर पड़ाव में होती है। दोस्ती का रिश्ता विश्वास पर टिका होता है। मित्र राजदार भी होते हैं और सुख-दुख के साथी भी। अत: सच्चा मित्र जीवन के लिए परमावश्यक है।

(ग) मेरी कल्पना का विद्यालय
घर के बाद विद्यालय हर व्यक्ति के जीवन में एक महत्वपूर्ण भूमिका निभाता है। विद्यालय एक ऐसा स्थान है, जहाँ लोग बहुत कुछ सीखते हैं और पढ़ते हैं। इसे ज्ञान का मंदिर कहा जाता है। अपने विद्यालय या पाठशाला में हम सब जीवन का सबसे अधिक समय व्यतीत करते हैं। जिसमें हम कई विषयों में शिक्षा प्राप्त करते हैं।

स्कूल में हमारे अध्यापक गण अपना ज्ञान हमें प्रदान कर सफलता प्राप्त करने का रास्ता दिखाते हैं। विद्यालय का उदेश्य होता है कि विद्यार्थियों को उत्तम शिक्षा मिले। मेरी कल्पना का विद्यालय ऐसा होना चाहिए कि जहाँ शिक्षा ग्रहण करने के साथ-साथ, विद्यार्थी का सर्वांगीण विकास हो। विद्यार्थियों को शिक्षा के साथ-साथ खेलकूद, रहन-सहन, विज्ञान, कला के क्षेत्र में भी ज्ञान प्रदान किया जाये। सभी विषय के उच्च शिक्षित एवं जानकार शिक्षक विद्यालय में तैनात हो। विद्यालय में उपयुक्त पुस्तकालय हो जो इंटरनेट के माध्यम से विश्व से जुड़ी हो। परंपरागत शिक्षा प्रणाली के साथ-साथ इन्फॉर्मेशन टेक्नोलोजी का भी भरपूर उपयोग हो। विद्यालय में विडियो कॉन्फ्रेंसिंग जैसी सुविधाओं का उपयोग करते हुये, चुनिन्दा जानकर शिक्षकों के द्वारा ज्ञान प्राप्त किया। जा सके। विद्याथियों के लिए आवश्यक सभी सुविधाएँ जैसे पुस्तकालय, इंटरनेट, कम्प्यूटर, प्रॉजेक्ट, आदि उपलब्ध हो मेधावी विद्यार्थी के साथ-साथ कमजोर विद्यार्थी पर भी शिक्षकों का पूरा ध्यान हो। अगर विद्यार्थी किसी कारणवश विद्यालय आने में असमर्थ हो तो वह इंटरनेट के माध्यम से भी अपने घर पर भी विद्यालय की कक्षा में मानसिक रूप से उपस्थित रह सके। इस प्रकार मेरी कल्पना का विद्यालय आज के युग से कदम से कदम मिलाकर चलाने वाला होना चाहिए।

मेरी कल्पना के विद्यालय में सर्वधर्म समभाव होना चाहिए। अमीर-गरीब का कोई भेदभाव नहीं होना चाहिए। हर विद्यार्थी स्वच्छंद रूप से बेहिचक प्रसन्नतापूर्वक शिक्षा ग्रहण कर सके।

मेरी कल्पना के विद्यालय में एक बहुत ही सुंदर पुस्तकालय होना बेहद आवश्यक है। जहाँ हर विषय और ज्ञान की पुस्तकों की भरमार हो जहाँ विद्यार्थी खुश होकर स्वाध्याय कर सके। हमारा विद्यालय हमारा विद्या का मंदिर होता है। जिस तरह से भक्त लोगों के लिए मंदिर और पूजा स्थल पवित्र स्थान होता है उसी तरह से एक विद्यार्थी के लिए उसका विद्यालय एक पवित्र स्थल होता है। इस पवित्र मंदिर के भगवान हैं हमारे गुरुजन जो हमारे अज्ञान रूपी अंधकार को दूर कर हमारे मन में ज्ञान रूपी प्रकाश को फैला देते हैं। अतः मेरी कल्पना का विद्यालय ज्ञान विज्ञान का और स्वस्थ स्वच्छ वातावरण का तथा शांति एकता सौहार्द्र और प्रेम का पवित्र मंदिर होना चाहिए जो छात्रों के भविष्य को उज्ज्वल और उन्नत दिशा में आगे बढ़ाए।

प्रश्न 13.
आपके क्षेत्र में डेंगू फैल रहा है। स्वास्थ्य अधिकारी को पत्र लिखकर उपयुक्त चिकित्सा व्यवस्था उपलब्ध कराने के लिए प्रार्थना-पत्र लिखिए। [5]
अथवा
अपने प्रिय मित्र को पत्र लिखकर धन्यवाद दीजिए कि आड़े वक्त में उसने किस तरह आपका साथ दिया था।
उत्तर:
परीक्षा भवन,
च, छ, ज, आगरा।
सेवा में,
स्वास्थ्य अधिकारी।
त थ द, आगरा।
महोदय
सविनय निवेदन इस प्रकार है कि मैं च छ ज क्षेत्र का निवासी हूँ इस पत्र के द्वारा आपको ध्यान अपने क्षेत्र की स्वास्थ्य समस्यों की ओर आकृष्ट करना चाहता हूँ। हमारे क्षेत्र में डेंगू प्रबल रूप से फैलता ही जा रही है जिस कारण अस्पतालों में , भी मरीजों की संख्या बढ़ती जा रही है। अस्पतालों में स्वास्थ्य सेवाओं की सख्त कमी है। उचित स्वास्थ्य सुविधाएँ और डॉक्टरों की कमी के कारण मरीजों की मृत्यु हो रही है।

अतः आप से निवेदन है कि हमारे क्षेत्र के अस्पताल में उचित । चिकित्सा व्यवस्था उपलब्ध कराई जाए और दवाएँ उपलब्ध करवाई जाए जिससे डेंगू से पीड़ित मरीजों की जान बचाई जो सके।

यदि आपने मेरी समस्या पर अमल किया तो मैं और मेरे क्षेत्र के निवासी आपके अत्यंत आभारी रहेंगे।
सधन्यवाद!
भवदीय,
अ ब स
दिनांक 30 – 03 -20XX
अथवा
परीक्षा भवन,
त थ द, आगरा।
दिनांक 30 – 03 -20XX
प्रिय मित्र,
मधुर स्मृति
मैं यहाँ पर कुशल मंगल हूँ तथा तुम्हारी कुशलता की कामना ईश्वर से करता हूँ।

पत्र लिखने का कारण यह कि मैं तुम्हें तुम्हारी दयालुता और सहयोग भावना के लिए तहेदिल से धन्यवाद प्रकट करना चाहता हूँ।

मित्र जब मुझे पैसे की सख्त आवश्यकता थी और मैं लाचार था तब आड़े वक्त में तुमने मुझे पैसे देकर मेरी समस्या को दूर किया। मैं शुक्रगुजार हूँ कि तुम्हारा किस प्रकार कर्ज चुकाऊँ।

ईश्वर से प्रार्थना है कि तुम्हारे जैसा मित्र सबको मिले। मैं तुम्हारी दयालुता को कभी भुला नहीं पाऊंगा घर में अपने माता-पिता को मेरा प्रणाम देना और छोटे भाई बहन को प्यार।
तुम्हारा अभिन्न मित्र,
च छ ज